La successió de Collatz

Aprèn més sobre aquest projecte
Proposta

Per acabar aquesta feina de llistes numèriques amb l'Scratch, us presentarem la successió/conjectura de Collatz.

- Pregunteu per quin nombre natural es vol començar. Aquest serà el primer element d'una successió/llista.

- A partir d'ell anem construint una successió de manera que per passar d'un terme al següent:

  - si és un nombre parell, el dividim per 2

  - si és imparell el multipliquem per 3 i sumem 1

La conjectura de Collatz ens diu que, sigui el que sigui el nombre inicial, aquesta successió sempre arriba a 1. De fet entra en el "cercle" 4-2-1.

- Feu un programa amb l'Scratch que us permeti estar convençuts de la veracitat d'aquesta conjectura, o si més no, comprovar-la ràpidament en un gran nombre de casos.

- Comenceu escrivint un esquema del flux del programa.

Si no us en sortiu, podeu baixar l'arxiu font.

Pàgina del projecte.

Informacions addicionals:

Misteris de la successió de Collatz, altrament dita successió de "hailstone", o problema 3n+1 , o també problema de Syracusa.

Anterior | Següent

Llicenciat sota la Creative Commons Attribution-NonCommercial-ShareAlike 2.5 License

Programem amb Scratch!